《延福坊李太博乞园池诗》
宋代·吕公著

宣威十九次高牙，栾叶功臣旧将家。
清世辞荣归里第，白头行乐过年华。
杯盈香醑浮春水，曲度新声出靓花。
如此园池如此寿，儿孙满眼庆无涯。

作者简介：（1018—1089）宋寿州人，字晦叔。吕公弼弟。仁宗时登进士第。英宗时知蔡州。神宗立，召为翰林学士。熙宁初，知开封府，为御史中丞。反对行青苗法，言吕惠卿奸邪不可用，出知颍州。起知河阳，召还知审官院，寻同知枢密院事。哲宗元祐元年拜尚书右仆射兼中书侍郎，与司马光同辅政，废除新法。三年，恳辞位，拜司空、同平章军国事。卒谥正献。